Darren Morgan

Mae **Darren Morgan** (ganwyd 3 Mai 1966) yn gyn chwaraewr snwcer proffesiynol o Gymru sydd nawr yn cystadlu fel amatur.

Enillodd Morgan y Bencampwriaeth Amatur Byd yn 1987 gan chwarae ar y brif daith broffesiynol o 1988 hyd at 2007.  Enillodd ychydig dros £1 miliwn mewn gwobrau, gan gyrraedd rhif wyth yn y byd, ac roedd o fewn y 16 ucha am nifer o flynyddoedd er na enillodd un o'r prif gystadlaethau.  Cyflawnodd 111 o rediadau o gant yn ystod ei yrfa, un o dim ond 49 chwaraewr i gwblhau canrif tra'n chwarae'n broffesiynol.

## Gyrfa 
Ganwyd Morgan yng Nghasnewydd, De Cymru.

Ei brif gyflawniadau tra'n broffesiynol oedd ennill yr Irish Masters yn 1996, gan faeddu Steve Davis 9-8 yn y ffeinal, a bod yn gapten ar Gymru pan enillwyd y Nations Cup yn 1999.  Cyrhaeddodd y rownd gyn-derfynol yn y Bencampwriaeth Byd yn 1994, gan faeddu Mark King 10-5, Willie Thorne 13-12 a John Parrott 13-11 cyn colli i Jimmy White 9-16.  Cyrhaeddodd rownd yr wyth olaf ar dri achlysur, gan faeddu Ken Doherty a Ronnie O-Sullivan yn 1996 a 1997 yn y Crucible.  Pan faeddodd Morgan O'Sullivan yn 1997, dyma'r rownd ar ôl i O'Sullivan sgorio'r 147 cofiadau yn erbyn Mick Price a hynny mewn 5 munud 20 eiliad.

Mae Morgan yn parhau i chwarae mewn digwyddiadau amatur a pro-am, ac enillodd y Meistr Ewropeaidd a'r Bencampwriaeth Meistri'r Byd yn 2007.  Ar yr 22 Hydref 2009 enillodd y TCC Pro-Am gan faeddu ei gyd Gymro Mark Williams 7-4 yn y ffeinal.

Enillodd Morgan ei ail Bencampwriaeth Snwcer Byd IBSF yn yr adran Meistri ar y 23ain o Dachwedd 2009, gan faeddu Dene Kane o Seland Newydd, a fu'n bencampwr ar dair achlysur ac a oedd yn amddiffyn ei deitl, o 6-0 yn y ffeinal.

Chwaraeodd Morgan fel amatur ynghyd â Tony Knowles yng Nghystadleuaeth Byd Agored 2010 gan achosi tipyn o sioc trwy gyrraedd y 64 olaf yn y gystadleuaeth, cyn colli o drwch blewyn i'r cyn rhif un yn y byd Matthew Stevens 3-2 yn y drydydd rownd.

Ym mis Tachwedd 2011, chwaraeodd ym Mhencampwriaeth Hŷn y Byd yn Peterborough gan faeddu Steve Davis yn y ffeinal.  Maeddodd Morgan y cyn bencampwr byd Cliff Thorburn a 'Whirlwind' Jimmy White yn y rowndiau cynt cyn gwynebu y pencampwr byd ar chwech achlysur yn y ffeinal.  Roedd yn rhaid i Morgan ennill gemau cymhwyso er mwyn cyrraedd rowndiau terfynol y twrnament.  Maeddodd Morgan Davis 2-1 yn y ffeinal gan ddod adref a'r tlws i'w glwb yn Cross Keys.

Ym mis Mehefin 2016, fel aelod 'wildcard' ar gyfer y Riga Masters ar ol ennill teitl y EBSA European Open rai wythnosau'n gynt, maeddodd Morgan Bradley Jones 4-3, Adam Stefanow 4-2, Zhao Xintong 4-1, Doherty 4-3 a Xiao Guodong 4-2 i baratoi ar gyfer cyfarfod a Neil Robertson yn y rownd gyn-derfynol.  Gan ymddangos yn y cam yma o ddigwyddiad rhengol am y tro cyntaf ers 1999, a bod yr hynaf i gyrraedd y rownd gyn-derfynol ers Rex Williams yn 1986, collodd Morgan o 5-0 i'r un a oedd yn bencampwr yn y pendraw.

## Bywyd personol 
Mae'n byw gyda'i wraig, Tracy, a'u tair merch yn Nhrecelyn, ac mae'n berchen ar glwb snwcer cyfagos yn Crosskeys, Casnewydd, o'r enw The Red Triangle, lle mae'n hyfforddi chwaraewyr ifanc.

## Ffeinals twrnamentau 
### Ranking finals: 2 (2 runner-ups) 
### Non-ranking finals: 12 (7 titles, 5 runner-ups) 
### Team event finals: 2 (1 title, 1 runner-up) 
### Pro-am event finals: 2 (1 title, 1 runner-up) 
### Amateur event finals: 18 (15 titles, 3 runner-ups) 
## Cyfeiriadau 
## Dolenni allanol 
* Morgan Sports – Darren's Sports Trophy Business
* Player profile on Global Snooker 
* http://cuetracker.net/players/darren-morgan/finishes/professional/non-ranking/winner/all-time
* http://cuetracker.net/players/darren-morgan/finishes/professional/invitational/winner/all-time
* http://cuetracker.net/players/darren-morgan/finishes/professional/ranking/final/all-time

Categori:Genedigaethau 1966
Categori:Chwaraewyr snwcer o Gymru